**Приложение № 1**

**ТЕХНИЧЕСКА СПЕЦИФИКАЦИЯ**

1. **ОБХВАТ:** **Основни положения**
   1. Анализът да обхваща периода от 13.06.2021 г. до 12.06.2024 г.
   2. В анализа да се направи връзка с резултатите и изводите, посочени в предходните анализи (2006 г. – 2009 г.; 2009 г. – 2012 г.; 2012 г. – 2015 г.; 2015 г. – 2018 г.; 2018 г. – 2021 г.), с цел да се проследи как е продължило развитието на определени процеси и явления, влияещи върху техническото състояние на язовирната стена.
   3. Всички данни от периодичните измервания, наблюдения и информации за техническото и експлоатационното състояние на язовирната стена за горепосочения период, както и наличната техническа документация ще бъдат предоставени на Изпълнителя на електронен носител, непосредствено след подписване на договора.
   4. Достъпът до обекта за провеждане на огледи и проверки на всички съоръжения по язовирната стена и галерията, ще бъде осигурен от Възложителя при всяко поискване за извършване на такива от Изпълнителя.
   5. Изготвеният анализ да бъде предоставен на Възложителя на електронен носител – 2 бр. и хартиен носител – 5 бр.
   6. Изпълнителят следва да докладва разработката пред Експертния технико-икономически съвет (ЕТИС).
   7. Изпълнителят следва своевременно да уведомява Възложителя при възникване на пречки от стопански, административен или друг характер, непреодолима сила и др., които могат да забавят или направят невъзможно изпълнението на договора.
   8. Изпълнителят следва да извършва дейностите, предмет на договора в съответствие с българското законодателство по безопасност и здраве при работа, както и стандартите по безопасност на „Софийска вода“ АД.
2. **Срокове за изпълнение и приемане на дейностите:**
   1. Срокът за изготвяне и предаване на анализа на електронен и хартиен носител не може да бъде по–късно от 30.12.2024 г.
   2. Технически съвет на Възложителя разглежда и приема разработката, след което изготвя протокол за това.
   3. Възложителят предоставя разработката на собственика, който организира провеждането на ЕТИС за разглеждане и приемане на разработката.
   4. След приемане на разработката от ЕТИС и изготвяне на съответния Протокол, Изпълнителят се задължава в 10 (десет) дневен срок след представяне на Протокола да отстрани посочените забележки, ако има такива.
3. **Обект на изпълнението, предмет на договора е язовирна стена на яз. „Бели Искър“.**